bg ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr en fr en ja fr de fr en ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky hbs_cyr ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
- Руслан мырза, өзүңүз, үй-бүлөңүз, бала чагыңыз тууралуу кыскача айтып берсеңиз.
- Менин бала чагым мал киндиктүү Тянь-Шан өрөөнүндө өткөн. Нарындагы мектепти бүтүргөм, 4 бир тууганбыз, мен эң улуусумун. Менден кийин иним, анан эки карындашым бар. Эң кичүүсү азыр 12 жашта.
- Бала чагындагы Руслан менен "Өтмөктөгү" каарманыңыздын образында окшоштуктар барбы?
- Албетте, бар, иним экөөбүздүн жаш курак жагынан айырмабыз аз эле болгондуктан, ошол кинодогудай эле талашып-тартышып жүрчүбүз. Кичинекей кезимде мени бир жолу атам атка мингизип туруп, "тээтиги тоону көрдүңбү, ошол тоону ашып, айга жетесиң", - деп атказып жиберген. Ат абдан семиз болгондуктан,чайпалып араң эле басчу, ошондуктан го, жыгылбай, барып келгем. Ошентип, айга жетпесек да, ат жалында чоңойгонбуз. "Өтмөктөгү" Тынайды тартып жүргөндө ошол балалыгыма кайра кайткандай таасирде болдум.
- Сиздин тилге, маданиятка, саясатка карата көз караштарыңыз боюнча ЖМК аркылуу тааныштыгым бар. Анда тил маселеси боюнча айтылган салмактуу ойлоруңуз, жакшылап, талдап окуса, жаштарды ойлондурбай койбойт. Азыркы кыргыз тилин "тажатма, көчө тили болуп калды" депсиз, тилдин тазалыгы, колдонууга ийкемдүүлүгү тууралуу дагы эмне айта аласыз.
- Мен өзүм төрт тилде эркин сүйлөй алам. Эне тилимде, орус, англис тилдеринде, кийинчерээк түрк тилин өздөштүрдүм. Дүйнөнүн көп өлкөлөрүндө болуп, чет элдердин тарыхына баам салсам, түрктөр да бир кезде биздей болуп, дүйнөнүн чар тарабына кетишкен, алар кай жерде жүрсө да, өз тилин, маданиятын сактап калышкан. Азыр да түрктөр менен башка өлкөлөрдөн жолугуп, алардын тилинде сүйлөсөң, алар бир боорундай кабыл алышып, жардамдарын эч аяшпайт. Мен "Салам, Нью-Йорк" киносун тартып жүргөндө түрктөр абдан жардам беришти. "Тилимди билсең, дилимди билесиң" деген сөз кокусунан чыккан эмес да. Ал эми тилдин тазалыгы жөнүндө айтсам, азыркы башкаруу чөйрөсүндөгү адамдардын, интеллигенттердин сүйлөө маданияты абдан төмөн. Биз бала кезде улуулар сүйлөгөндө абдан муюп укчубуз, кулакка абдан жагымдуу, кооз угулчу. Азыр теле-радио берүүлөрдө сүйлөгөндөрдү уксаң, тажатма, тантык сүйлөшөт, уккуң келбейт. Ошондуктан жогорудагы ойду айткам.
- Кино тартууда кимдерден таасир алгансыз, устатыңыз барбы?
- Интернет, китеп, көп эле адистерден таасир алам, кино ишмерлерине кайрылып, ой-пикирин угам. Маселен, кино тартаардан мурда сценарийин көп кишилерге окутам. Марат Сарыгулов, Баян Сарыгуловдордун кеңештерин көп уккам.
Менин каармандарым - жөнөкөй адамдар, алар менен дайыма байланышта болуп турам, ошондуктан алардын пикири да баалуу деп эсептейм.
Менин чыгармачылыгымда кино сынчы Гүлбара Төлөмүшованын да ошол тармактагы баалуу адис, насаатчы катары ролу чоң.
- Кыргызстандагы кино тармагы, анын өнүгүшү тууралуу оюңуз кандай?
- Кыргызстанда кино тармагы СССР тарагандан кийинки көп жылдык тыныгуудан кийин жанданып келатат. Кино менен алектенгендердин саны да бара-бара көбөйүп келатабыз. Менин оюмча, кино жакынкы жылдары чоң индустрия болуп кетпейт, анткени биздин калкыбыз аз, чоң кинотеатрларыбыздын саны онго да жетпейт. Ошондой болсо дагы, кино тартканды жакшы өздөштүрүп алсак, дүйнө жүзүнө таратып, чет өлкөлөргө көрсөткөнгө көп эле мүмкүнчүлүктөр болот деп ойлойм. Биз кичинекей мамлекет болгондуктан, кино тармагында да экспортко умтулушубуз керек, кинону да товар катары сатууга, андан пайда табууга багыт алышыбыз керек.
- Кино өнөр жай, башкача айтканда, чоң өндүрүш эмеспи, аны мамлекетибиз каржылоого алсыз, андыктан кино тартуу үчүн чоң демөөрчүлөр керек го?
- Менин оюмча, өлкөбүз азыркыдай кыйын абалда турганда, мамлекеттен каражат күтүп отура бербей, экономиканы, маданиятты өнүктүрүүгө ар кимибиз өз салымыбызды кошуубуз керек. Керек болсо, биздей жаштар мамлекетке жардам берүүгө тийиш деп эсептейм. Менин чыгармачылыгымды алга жылдырууда, кино тартууга демөөрчүлөрүм бар, мен аларга ыраазымын.
- Быйылкы жыл Сиз үчүн эмнеси менен эсте калды?
- Көп эле окуялар менен эсте калды. Мисалы, 2 кинону тартып, көрүүчүлөргө тартууладык. Биринчиси - 2013-жылдын башында: "Салам, Нью-Йорк", ал эми экинчиси - жакында эле, ушул декабрь айында "Өтмөк" фильминин тушоосун кесип, байге алып отурабыз.
- Келечек пландарыңыз тууралуу да айтып берсеңиз.
- Голивуддан кино тармагы боюнча адистикке ээ болуу, дүйнө жүзүндөгү абдан белгилүү ал окуу жайга өтүп калсам, келечек чыгармачылыгым боюнча бардык максаттарым орундалат, деп ойлойм.
- "Өтмөк" кыска метраждуу фильми байгелүү орундарга ээ болушуна кичинекей каармандарыңыздын үлүшү канчалык деп ойлойсуз?
- Албетте, алардын үлүшү абдан чоң. Алар өз ролдорун ийине жеткире аткаргандыгы үчүн биз байгелүү орунга татыдык. Мен алгач ишти баштаганымда шаардык тестиер бала менен кызды кой айдатып, кантип тартаар экемин деп жүрөксүгөм. Бирок Эржан (Тынай) жана Анеля (Айдана)менен иштөө абдан жеңил болду. Анткени алар "Ак шоолада" жүрүп, ар кандай репитиция менен сыноолорго такшалып калышыптыр. Кадимки актер, актрисалардай чоң жоопкерчилик менен тартылышты.
- Жаңы жыл алдында калкыңызга, анын ичинен жаштарга каалооңузду айта кетсеңиз.
- Элибизде тынчтык болуп, карыларыбыз кең дасторкондун башында акыл-насаатын айтып гана отурушсун. Ал эми жаштарыбыз ар тараптан өнүгүп, көп тил билип, көп элдин дилин да өздөштүрүп, өз элин алга сүйрөгөн, мекенчил уул-кыздардан болушсун. Мамлекеттин келечеги да биздин колубузда, чамдайлы, жаштар, демекчимин.
Жакында КМШ, Балтика жана Грузия өлкөлөрүнүн ортосундагы "Кыргызстан - кыска метраждуу фильмдердин өлкөсү" аттуу борборубузда болуп өткөн эл аралык 3-кинофестивалдын жыйынтыгы чыгарылды. "Кыргызстан - кыска метраждуу фильмдердин өлкөсү" эл аралык кинофестивалы КМШнын түзүлгөнүнүн 20 жылдыгына арналып, Мамлекеттер аралык гуманитардык кызматташтык фондунун колдоосу менен "Айтыш" коомдук фонду тарабынан уюштурулган. Бул жолу фестиваль конкурстук эки программа менен өтүп, чыгармалар төрт номинация боюнча бааланды.
"Эң мыкты фильм" номинациясына тажикстандык Шарофат Арабованын "Аралык" ("Между") фильми, "Эң мыкты режиссура" номинациясына армениялык Ашот Кещяндын "Алхас жана Жульеттасы" татыды. Ал эми калыстар тобунун "Автордун жарандык позициясы үчүн" атайын байгесине грузиялык Давид Пипиянын"Согуш мууну" ("Поколение войны" ) фильми ээ болду. Ошондой эле көрүүчүлөрдүн купулуна толгон фильм катары казакстандык Айнур Исмаилованын "Ата" ("Отец") бааланды.
Ата мекендик киночулардан режиссер Руслан Акундун "Өтмөк" ("Перегон") кыска метраждуу тасмасы Гран-прини жана көрүүчүлөрдүн купулуна толгону үчүн атайын байгени да жеңип алды. Мындан сырткары, биздин киночулар Алижан Насиров"Кара далы" , Марсбек Бусурманкулов "Кылымдарды карыткан эл" ("Переваливший через века народ") тасмалары менен байгелүү орундарды жеңип алышты.
Мурдагы СССР маалындагыдай чоң каражаттар бөлүнүп, атайын беш жылдык планга киргизилбесе да, учурда кыргыз киносу улам жаңы тепкичтерге көтөрүлүп, улам жаңы бийиктиктерди багындырып жатканы, албетте, кубанычтуу. Ушул ийгиликтердин соңунда акыркы учурларда коомчулуктун кызыгуусун жаратып, жылуу пикирлер менен коштолуп келаткан "Бишкек, мен сени сүйөм" жана "Салам, Нью-Йорк" фильмдеринин режиссеру Руслан Акунду кепке тарттык.
- Маегиңизге ыраазычылык билдиребиз.